**Št. 011-62/2019**

**Z A P I S N I K**

**2. redne seje Komisije za razvoj podeželja**

ki je bila dne 12/6-2019 z začetkom ob 17.00 uri v sejni sobi Občine Izola, Sončno nabrežje 8, Izola, v delu skupaj s Komisijo za kmetijstvo in ribištvo

Prisotni člani komisije: Valdi Morato, Katica Guzič, Dario Gazič, Leopold Žolgar,

Odsotnost opravičila: Valter Jugovac, Nevija Šalkovič, odsoten Evgenij Komljanec

Predsednika komisij Valdi Morato in Nataša Čerin sta pričelo sejo s predlogom dnevnega reda, ki so ga člani komisij soglasno potrdili, ločeno za vsako Komisijo:

1. Potrditev dnevnega reda
2. Potrditev zapisnika 1. redne (konstitutivne) seje Komisije za razvoj podeželja;
3. Potrditev zapisnika 1. redne (konstitutivne) seje Komisije za kmetijstvo in ribištvo;
4. Predlog Pravilnika o ohranjanju in spodbujanju razvoja kmetijstva in podeželja v občini Izola za programsko obdobje 2019-2020;
5. Razno.

**K 2.točki**

**Potrditev zapisnika 1. redne (konstitutivne) seje Komisije za razvoj podeželja**

Komisija za razvoj podeželja je soglasno potrdila Zapisnik 1. redne (konstitutivne) seje.

**K 4.točki**

**Obravnava predloga Pravilnika o ohranjanju in spodbujanju razvoja kmetijstva in podeželja v občini Izola za programsko obdobje 2019-2020**

Ker navedeni Pravilnik zajema delovni področji obeh Komisij, je bila obravnava in razprava skupna za obe Komisiji.

Obrazložitev je podal Tomaž Umek.

V razpravi so sodelovali poleg članov Komisije za kmetijstvo in ribištvo še Valdi Morato, Katica Guzič in Dario Gazič.

Po razpravi sta Komisiji z glasovanjem *soglasno* sprejeli naslednji Sklep:

Komisija za kmetijstvo in ribištvo in Komisija za razvoj podeželja sta obravnavali predlog Pravilnika o ohranjanju in spodbujanju razvoja kmetijstva in podeželja v občini Izola za programsko obdobje 2019-2020 in ga predlaga Občinskemu svetu v obravnavo in sprejem pod pogojem, da se uskladita 6. in 13. člen pravilnika v delu, ki določata upravičence.

**K 5.točki**

**Razno**

1. **Informacija o postopkih SKZG - oddaja zemljišč v zakup in upoštevanje usmeritev Komisije za razvoj podeželja**
2. **Informacija o javni razgrnitvi in obravnavi OPN**

Ad a)

Barbara Miklavc je podala informacijo o postopkih Sklada kmetijskih zemljišč in gozdov, vezanih na oddajo kmetijskih zemljišč v zakup glede na sprejete sklepe na 1. seji Komisije.

Iz objavljenih Ponudb SKZGRS za oddajo kmetijskih zemljišč v zakup na območju Upravne enote Izola ni razvidno, da bi se upoštevale usmeritve- sklepi Komisije za razvoj podeželja.

Posebej je izpostavila problematiko oddaje zemljišč, ki za kmetijsko obdelavo niso primerna oz. pogojno primerna, ker so opredeljena kot gozdna in ker bi zaradi čiščenja zemljišča (poseka) lahko prišlo do erozije ali ker preko parcel potekajo komunalni vodi in bi lahko prišlo do poškodb teh naprav. Ravno tako ni upoštevane usmeritve glede urejanje dostopa do zemljišč, ki so predmet zakupa

Po prejeti informaciji je bil soglasno sprejet naslednji sklep:

1. Skladu kmetijskih zemljišč in gozdov se pošlje dopis, v katerem se jih pozove na upoštevanje podanih usmeritev Komisije za razvoj podeželja ter da vse ponudbe za oddajo v zakup predhodno pošljejo Komisiji za podajo stališča.
2. Komisija obravnava prejete ponudbe za oddajo zemljišč v zakup na svojih sejah. V kolikor gre za hitre primere, se le te obravnava na korespondenčni seji.

Ad b)

Člani komisije so seznanjeni, da je v teku javna razgrnitev dopolnjenega osnutka OPN (občinskega prostorskega načrta) Občine Izola.

Sklep o javni razgrnitvi in obravnavi OPN se članom posreduje po e-pošti.

Predsednik komisije je zaključil sejo ob 18:20 uri.

Zapisnik vodila:

Barbara MIKLAVC

**P r e d s e d n i k**

**Valdi MORATO l. r.**